Ceres (dea)
Vide etiam paginam discretivam: Ceres. Ceres (-eris, f.) est dea Romana agriculturae, fecunditatis, matrimoniique; eadem et conditrix legum habebatur. Filia est Saturni et Opis. Ceres Graece Demeter vocatur, quae ex Iove (Graece Zeus) filiam Proserpinam (Graece Persephone) et filium habet. Interpretatio Romana eam triadem Graecam, qua Demeter, Dionysus, et Core ("virgo") continentur, Cereri una cum patre Libero et Libera aequabat.